Diari Oficial de la Generalitat Valenciana


Sumari del DOGV 3988, del 27-04-2001 (2001/3079)

ORDRE de 2 d'abril de 2001, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, per a la protecció de la natura, de 2 finques rústiques del terme municipal de Pego (Alacant) (finques registrals 1.921 i 1.587) situades en el Parc Natural del Marjal de Pego-Oliva.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3988

Data del DOGV
:   27-04-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/3079


Data del document
:   02-04-2001

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * Pego
    * propietat immobiliària

ORDRE de 2 d'abril de 2001, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, per a la protecció de la natura, de 2 finques rústiques del terme municipal de Pego (Alacant) (finques registrals 1.921 i 1.587) situades en el Parc Natural del Marjal de Pego-Oliva. [2001/3079]
  
Mitjançant escriptura de compravenda, atorgada pel notari de València el Sr. Juan Alegre González, el número del seu protocol 725, el dia 14 de març de 2001, la Generalitat Valenciana va adquirir 2 finques rústiques, en el terme municipal de Pego (Alacant), situades dins dels límits del Parc Natural del Marjal Pego- Oliva, i que consta en l'Inventari General de Béns i Drets de la Generalitat Valenciana amb el núm. A01/03/102/0027 com a bé patrimonial.
  
D'acord amb el que disposa l'article 62 de la Llei 3/1986, de 24 d'octubre, de Patrimoni de la Generalitat Valenciana, la Conselleria de Medi Ambient ha sol·licitat l'afectació de l'immoble assenyalat per a la preservació de les espècies biòtiques i abiòtiques de la zona humida, atesa la seua consideració com a zona especial de protecció per a les aus.
  
Per això i d'acord amb el que disposen els articles 61 i 63 del text legal esmentat
  
ORDENE
  
Primer
  
Afectar al domini públic de la Generalitat Valenciana, amb la finalitat de preservar les espècies biòtiques i abiòtiques del Parc Natural del Marjal Pego-Oliva, dins del qual s'ubiquen els immobles que es descriuen a continuació i que consten en l'Inventari General de Béns i Drets de la Generalitat Valenciana amb el número A01/03/102/0027:
  
1. Finca rústica: Terra marjal d'arrossar, situada en el terme municipal de Pego, partida Tanques d'Estaló, amb una superfície de 29 àrees 8 centiàrees, equivalents a 2.908 m 2 . Confronta: nord, Juliana Pons Pons; sud, Antonio Catalá; est, gola i oest, camí de la partida. En tràmit d'inscripció, és la finca registral número 1.921, inscrita en el Registre de la Propietat de Pego, al tom 64, llibre 23, foli 109, inscripció 11a . Correspon a la parcel·la 161 del polígon 18.
  
2. Finca rústica: Terra d'arrossar, situada en el terme municipal de Pego, partida Tanques de Bullent, amb una superfície de 35 àrees i 32 centiàrees equivalents a 3.532 m². Confronta: nord, gola de la partida; sud, camí de la partida; est, Antonio Pascual Samper i oest Carlota Sendra Vidal. En tràmit d'inscripció, és la finca registral número 1.587, inscrita en el Registre de la Propietat de Pego, al tom 51, llibre 19, foli 22, inscripció 9a. Correspon a la parcel·la 286 del polígon 6.
  
Segon
  
Els immobles esmentats queden integrats en el domini públic de la Generalitat Valenciana i correspon a la Conselleria de Medi Ambient, l'exercici de les competències demanials sobre aquests, inclosa l'administració i conservació.
  
Tercer
  
Que la Conselleria de Medi Ambient designe un representant perquè concórrega amb el nomenat per la Direcció General de Patrimoni, per a formalitzar l'acta d'afectació corresponent.
  
València, 2 d'abril de 2001
  
El conseller d'Economia, Hisenda i Ocupació